ભગવાન વિષ્ણુના વાહન ગરુડજી અને સૂર્યદેવના રથના સારથિ અરુણ બંને સગા ભાઈઓ છે. તેમના પિતા કશ્યપ ઋષિ છે. રામાયણમાં ઉલ્લેખ છે કે સીતાને બચાવવા માટે જે પક્ષી રાવણ સાથેની લડાઈમાં મોતને ભેટ્યું તે જટાયુ સૂર્ય દેવના સારથી અરુણનો જ પુત્ર છે. જટાયુના એક અન્ય ભાઈ સંપાતિનો પણ રામાયણમાં ઉલ્લેખ મળે છે. સંપાતિએ જ સીતાની શોધમાં સમુદ્ર કિનારા સુધી જઈને વાનરોને લંકા જવા માટેનો રસ્તો બતાવ્યો હતો.